**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԸՆՏԱՆԵԿԱՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ»**

**Հոդված 1.** Հայաստանի Հանրապետության 2004 թվականի նոյեմբերի 9-ի ընտանեկան օրենսգրքի (այսուհետ` Օրենսգիրք) 1-ին հոդվածում՝

1) 1-ին մասի 1-ին պարբերությունը շարադրել հետևյալ խմբագրությամբ.

«1. Հայաստանի Հանրապետության Սահմանադրության 16-րդ հոդվածի համաձայն՝ ընտանիքը, որպես հասարակության բնական և հիմնական բջիջ, բնակչության պահպանման և վերարտադրման հիմք, ինչպես նաև մայրությունը և մանկությունը պետության հատուկ պաշտպանության և հովանավորության ներքո են:».

2) 5-րդ մասը շարադրել հետևյալ խմբագրությամբ.

«5. Ամուսնանալիս և ընտանեկան հարաբերություններում արգելվում է ռասայից, մաշկի գույնից, էթնիկ կամ սոցիալական ծագումից, գենետիկական հատկանիշներից, լեզվից, կրոնից, աշխարհայացքից, քաղաքական կամ այլ հայացքներից, ազգային փոքրամասնությանը պատկանելությունից, գույքային վիճակից, ծնունդից, հաշմանդամությունից, տարիքից կամ սոցիալական բնույթի այլ հանգամանքներից կախված խտրականությունը:».

 3) լրացնել հետևյալ բովանդակությամբ նոր՝ 6-րդ, 7-րդ, 8-րդ և 9-րդ մասերը.

«6. Ամուսնանալու ազատությունը կարող է սահմանափակվել միայն սույն օրենսգրքով սահմանված դեպքերում` առողջության և բարոյականության պաշտպանության նպատակով:

7. Երեխայի նկատմամբ իրականացվող ցանկացած գործողություն պետք է բխի նրա լավագույն շահերից: Երեխայի լավագույն շահերի ապահովումն ուղղված է երեխայի իրավունքների արդյունավետ և ամբողջական իրականացմանը, ինչպես նաև երեխայի զարգացմանը, հաշվի առնելով երեխայի մտավոր և ֆիզիկական կարիքները, այդ կարիքների բավարարման համար համապատասխան խնամքի և դաստիարակության հնարավորությանը, երեխայի զարգացման համար ծնողի և ընտանիքի այլ անդամների հետ շփվելու կարևորությունը, երեխայի մշակութային, լեզվական, հոգևոր կամ կրոնական կապերը կամ դաստիարակությունն ու նշանակությունն ընտանեկան միջավայրում և այլ կարիքները և պահանջները (այսուհետ` Երեխայի լավագույն շահեր):

8. Եթե որևէ նորմ կարող է տարաբնույթ կիրառվել, ապա այն կիրառելիս առաջնահերթ հաշվի են առնվում երեխայի լավագույն շահերը:

9. Երեխան իրավունք ունի ազատ արտահայտելու իր կարծիքը, որը, երեխայի տարիքին և հասունության մակարդակին համապատասխան, հաշվի է առնվում իրեն վերաբերող հարցերում: Մինչև 10 տարեկան երեխայի կարծիքը լսելիս իրավասու մարմինը ներգրավում է մանկական հոգեբան կամ մանկավարժ:»։

**Հոդված 2.** Օրենսգրքի 2-րդ հոդվածում «երեխաներին ընտանիքում տեղավորելու» բառերը փոխարինել «երեխաների խնամքը և դաստիարակությունն ընտանիքում կազմակերպելու» բառերով:

**Հոդված 3.** Օրենսգրքի 41-րդ հոդվածում՝

1. 1-ին մասը շարադրել հետևյալ խմբագրությամբ.

«1. Երեխա է համարվում 18 տարին չլրացած յուրաքանչյուր ոք, բացառությամբ այն դեպքերի, երբ նա օրենքով սահմանված կարգով գործունակություն է ձեռք բերում կամ գործունակ է ճանաչվում ավելի վաղ:»:

2) 2-րդ մասի 2-րդ պարբերությունում «նրա» բառը փոխարինել «իր» բառով:

**Հոդված 4** Օրենսգրքի 42-րդ հոդված 1-ին մասի 2-րդ պարբերությունը շարադրել հետևյալ խմբագրությամբ.

«Ծնողներից առանձին (այդ թվում՝ տարբեր պետություններում) ապրելու դեպքում երեխան իր ծնողների հետ կանոնավոր անձնական փոխհարաբերություններ և անմիջական շփումներ պահպանելու իրավունք ունի, բացառությամբ այն դեպքի, երբ դա, դատարանի որոշման համաձայն, հակասում է երեխայի շահերին:»:

 **Հոդված 5.** Օրենսգրքի 44-րդ հոդվածում՝

1) 1-ին մասում «շահերը» բառից առաջ լրացնել «իրավունքներն ու» բառերը.

2) 2-րդ մասը շարադրել հետևյալ խմբագրությամբ.

«2.  Հայաստանի Հանրապետության Սահմանադրության 37-րդ հոդվածի 1-ին մասի համաձայն՝ երեխայի կարծիքը, երեխայի տարիքին և հասունության մակարդակին համապատասխան, հաշվի է առնվում իրեն վերաբերող հարցերում:»:

**Հոդված 6** Օրենսգրքի 51-րդ հոդվածում՝

1) 1-ին մասի 2-րդ պարբերությունը շարադրել հետևյալ խմբագրությամբ.

«Նրանք իրավունք ունեն և պարտավոր են հոգ տանել իրենց երեխաների առողջության, ֆիզիկական, հոգեկան, հոգևոր և բարոյական լիարժեք ու ներդաշնակ զարգացման մասին։»:

2) 2-րդ մասի 1-ին պարբերությունը շարադրել հետևյալ խմբագրությամբ.

«2. Ծնողներն պարտավոր են հոգ տանել իրենց երեխաների կրթության մասին:»:

**Հոդված 7.** Օրենսգրքի 53-րդ հոդվածի`

1. 1-ին մասի երրորդ պարբերության երկրորդ նախադասությունում «պետք է բացառեն» բառերից հետո լրացնել «ֆիզիկական կամ հոգեբանական բռնությունը, որպես դաստիարակության միջոց կիրառելը, ինչպես նաև» բառերը:

**Հոդված 8.** 44-րդ հեդվածի 2-րդ՞՞՞ և 3-րդ մասերից, 46-րդ հոդվածի 1-ին և 3-րդ մասերից,53-րդ հոդվածի 2-րդ և 3-րդ մասերից, 54-րդ հոդվածի 3-րդ մասից, 56-րդ հոդվածի 3-րդ մասից, 57-րդ հոդվածի 1-ին մասի 2-րդ պարբերությունից, 62-րդ հոդվածի 4-րդ մասից, 66-րդ հոդվածի 2-րդ մասից, 121-րդ հոդվածի 2-րդ մասից, 123-րդ հոդվածի 6-րդ մասից, 125-րդ 2-րդ մասից, 130-րդ հոդվածի 2-րդ մասից, 139-րդ հոդվածի 3-րդ մասից և 150-րդ 1-ի մասից «տասը տարին լրացած» բառերը հանել:

**Հոդված 9.** Օրենսգրքի 58-րդ հոդվածի 2-րդ մասում «տեղավորումը» բառը փոխարինել «խնամքի և դաստիարակության կազմակերպումը» բառերով:

**Հոդված 10.** Օրենսգրքի 59-րդ հոդվածը շարադրել հետևյալ խմբագրությամբ՝

**«Հոդված 59. Ծնողական իրավունքներից զրկելը**

1. Երեխայի կենսական շահերն ապահովելու նպատակով ծնողները կամ նրանցից մեկը կարող են զրկվել ծնողական իրավունքներից, եթե նրանք՝

1) մեկ տարի անընդմեջ չարամտորեն խուսափում է ծնողական պարտականությունները կատարելուց, այդ թվում՝ ալիմենտ վճարելուց.

 2) չի փոխում իր վարքագիծը ծնողական իրավունքների սահմանափակման մասին դատարանի վճիռն օրինական ուժի մեջ մտնելուց՝ վեց ամիս հետո.

3) առանց հարգելի պատճառի հրաժարվում է վերցնել իր երեխային ծննդատնից կամ բժշկական օգնություն և սպասարկում իրականացնող կազմակերպություններից.

4) մեկ տարի անընդմեջ առանց հարգելի պատճառի հրաժարվում է վերցնել իր երեխային դաստիարակչական, բնակչության սոցիալական պաշտպանության կամ նմանատիպ այլ հաստատություններից.

5) չարաշահում է իր ծնողական իրավունքները, այդ թվում՝ իր վարքագծով վնասակար ազդեցություն է գործում երեխայի վրա.

6) տառապում է քրոնիկ ալկոհոլամոլությամբ, թմրամոլությամբ կամ թունամոլությամբ.

7) տառապում է քրոնիկ անբուժելի հոգեկան հիվանդությամբ:

2. Ծնողը զրկվում է ծնողական իրավունքներից, եթե՝

1) դաժանաբար է վարվում երեխայի հետ, այդ թվում՝ ֆիզիկական կամ հոգեբանական բռնություն է գործադրում նրա նկատմամբ /կամ ոտնձգում է նրա սեռական անձեռնմխելիությանը և/կամ ենթարկում է անմարդկային կամ նվաստացնող վերաբերմունքի.

2) դատապարտվել է իր երեխայի դեմ ուղղված դիտավորյալ հանցագործության համար:

3. Սույն հոդվածի 2-րդ մասի 1-ին կետով ամրագրված ծնողական պարտականությունների կատարումից խուսափել չի համարվում ծնողի բժշկական հաստատություններում, կարգապահական գումարտակում, ուղղիչ հիմնարկում, ձերբակալվածներին կամ կալանավորվածներին պահելու վայրում գտնվելու ժամանակահատվածը, վարժական հավաքներին մասնակցելու և պարտադիր ժամկետային զինվորական ծառայության ժամանակահատվածները, մարտական գործողությունների ընթացքում զինված ուժերի կազմում գտնվելը, գերությունը, օտարերկրյա գործուղումները՝ եթե հակառակը չի բխում երեխայի լավագույն շահերից։ Դատարանը կարող է որպես հարգելի պատճառ դիտարկել նաև այլ իրավիճակներ:»:

 **Հոդված 11.** Օրենսգրքի 60-րդ հոդվածում՝

1) 1-ին մասը շարադրել հետևյալ խմբագրությամբ՝

«Ծնողական իրավունքներից զրկելը կատարվում է դատական կարգով: Ծնողական իրավունքներից զրկելու մասին հայց կարող է ներկայացնել ծնողներից մեկը (երեխայի այլ օրինական ներկայացուցիչը), խնամակալության և հոգաբարձության մարմինը, իսկ այն մարմինները ու կազմակերպությունները, որոնց վրա օրենքով դրված են երեխաների իրավունքների ու շահերի պաշտպանության պարտականություններ, սույն օրենսգրքի 59-րդ հոդվածով սահմանված հիմքերի առկայության դեպքում, պարտավոր են ծնողական իրավունքներից զրկելու մասին հայց ներկայացնել դատարան, ոչ ուշ քան սույն մասովսահմանված հիմքն իրենց հայտնի դառնալու օրվանից՝ մեկ ամիս հետո:»:

2) լրացնել հետևյալ բովանդակությամբ նոր 2.1 մաս՝

«2.1. Ծնողական իրավունքներից զրկելու մասին գործերը քննելիս հաշվի է առնվում սոցիալական աջակցության բնագավառում Հայաստանի Հանրապետության կառավարության լիազորած պետական կառավարման մարմնի աշխատակազմում չընդգրկված և կառավարման ոլորտից դուրս գործող տարածքային մարմնի կողմից խնամակալության և հոգաբարձության մարմիններին տրամադրված երեխայի և ծնողի սոցիալական կարիքների գնահատման մասին եզրակացությունը (դիրքորոշումը):»:

**Հոդված 12.** Օրենսգրքի 63-րդ հոդվածի՝

1. 1-ին մասում երեխայի բառից հետո լրացնել կենսական բառը:
2. 3-րդ մասը շարադրել հետևյալ խմբագրությամբ՝

«3. Ծնողական իրավունքների սահմանափակման մասին հայց կարող է ներկայացնել երեխայի ծնողը, մերձավոր ազգականը, երեխայի բնակության վայրի խնամակալության և հոգաբարձության մարմինը, ինչպես նաև այն մարմիններն ու կազմակերպությունները, որոնց վրա օրենքով դրված են երեխաների իրավունքների ու կենսական շահերի պաշտպանության պարտականություն:»:

1. 5-րդ մասում «մարմին» բառը փոխարինել «և երեխայի փաստացի գտնվելու վայրի խնամակալության և հոգաբարձության մարմիններ» բառերով:

 **Հոդված 13.** Օրենսգրքի 67-րդ հոդվածի`

1) վերնագրում և 1-ին մասում «դաստիարակության» բառից առաջ լրացնել «խնամքի և» բառերը:

2) 2-րդ մասում «կյանքի» բառից հետո լրացնել «պայմանների» բառը, իսկ «դաստիարակությանը» բառը փոխարինել «խնամքի և դաստիարակության կազմակերպմանը» բառերով, իսկ «եզրակացությունը» բառից հետո լրացնել «իսկ առանց ծնողական խնամքի մնացած երեխաների դեպքում՝ նաև սոցիալական աջակցության բնագավառում Հայաստանի Հանրապետության կառավարության լիազորած պետական կառավարման մարմնի աշխատակազմում չընդգրկված և կառավարման ոլորտից դուրս գործող տարածքային մարմնի կողմից խնամակալության և հոգաբարձության մարմիններին տրված եզրակացությունը՝ երեխայի որդեգրման, խնամակալության կամ հոգաբարձության, խնամատարության կամ բնակչության սոցիալական պաշտպանության հաստատություն ուղեգրելու մասին:»:

**Հոդված 14.** Օրենսգրքի VI բաժնի վերնագրում «ԵՐԵԽԱՆԵՐԻ» բառից հետո լրացնել «ԽՆԱՄՔԻ ԵՎ» բառերով:

**Հոդված 15.** Օրենսգրքի 17-րդ գլխի վերնագիրը շարադրել հետևյալ խմբագրությամբ **«ԱՌԱՆՑ ԾՆՈՂԱԿԱՆ ԽՆԱՄՔԻ ՄՆԱՑԱԾ ԵՐԵԽԱՆԵՐԻ ՀԱՅՏՆԱԲԵՐՈՒՄԸ, ՆՐԱՆՑ ԽՆԱՄՔԻ ԵՎ ԴԱՍՏԻԱՐԱԿՈՒԹՅԱՆ ԿԱԶՄԱԿԵՐՊՈՒՄԸ»:**

**Հոդված 16.** Օրենսգրքի 109-րդ հոդվածի՝

1. 1-ին մասի 2-րդ պարբերությունում «այդ երեխաներին տեղավորելու ձևերը» բառերը փոխարինել «այդ երեխաների խնամքի և դաստիարակության կազմակերպման ձևերը» բառերով.
2. 1-ին մասի 3-րդ պարբերությունում «տեղավորման» բառը փոխարինել «խնամքի և դաստիարակության կազմակերպման» բառերով,
3. 2-րդ մասի 2-րդ պարբերությունում «Խնամակալության և հոգաբարձության մարմիններին կից ստեղծվում են խնամակալության և հոգաբարձության հանձնաժողովներ, որոնց անհատական կազմը համայնքի ղեկավարի ներկայացմամբ հաստատում է համայնքի ավագանին»: շարադրել հետևյալ կերպ՝ «Խնամակալության և հոգաբարձության մարմիններին կից ստեղծվում են խնամակալության և հոգաբարձության հանձնաժողովներ, որոնց անհատական կազմը հաստատում է համայնքի ղեկավարը»:

**Հոդված 17.** Օրենսգրքի 110-րդ հոդվածում`

1. 1-ին մասի առաջին պարբերությունը շարադրել հետևյալ բովանդակությամբ.

«Կազմակերպությունների (նախադպրոցական կրթական, հանրակրթական, բժշկական կամ նմանատիպ այլ հաստատությունների) պաշտոնատար անձինք, ովքեր տեղեկություններ ունեն առանց ծնողական խնամքի մնացած երեխայի մասին, պարտավոր են այն պահից, երբ նրանց հայտնի է դարձել այդ մասին, անհապաղ հաղորդել խնամակալության և հոգաբարձության մարմնին՝ ըստ երեխայի փաստացի գտնվելու վայրի:».

1. 1-ին մասի 2-րդ պարբերությունում «տեղավորման» բառը փոխարինել «խնամքի և դաստիարակության կազմակերպման» բառերով.
2. 2-րդ մասում՝ «յոթնօրյա» բառը փոխարինել «եռօրյա» բառով.
3. 3-րդ մասի 1-ին, 3-րդ պարբերություններում «տեղավորումը» բառը, իսկ 4-րդ պարբերությունում «տեղավորման» բառը իր հոլովաձևերով փոխարինել «խնամքի և դաստիարակության կազմակերպումը» բառերով և դրա հոլովաձևերով:

**Հոդված 18.** Օրենսգրքի 111-րդ հոդվածի՝

1. Վերնագիրը շարադրել հետևյալ խմբագրությամբ.

«Առանց ծնողական խնամքի մնացած երեխաներիխնամքի և դաստիարակության կազմակերպվումը»

1. 1-ին մասի 1-ին պարբերությունը շարադրել հետևյալ խմբագրությամբ.

 «1. Առանց ծնողական խնամքի մնացած երեխաների խնամքը և դաստիարակությունը կազմակերպվում է որդեգրման կամ խնամակալության (հոգաբարձության) միջոցով կամ խնամատար ընտանիքում, իսկ նման հնարավորության բացակայության դեպքում` դաստիարակչական, բժշկական հաստատությունում, բնակչության սոցիալական պաշտպանության կամ նմանատիպ այլ կազմակերպություններում:».

1. 1-ին մասի 2-րդ պարբերությունում «Երեխային տեղավորելիս» բառերը փոխարինել «Երեխայի խնամքը և դաստիարակությունը կազմակերպելիս» բառերով».
2. Լրացնել հետևյալ բովանդակությամբ 1.1-ին և 1.2-րդ մասերով.

 «1.1 Առանց ծնողական խնամքի մնացած երեխայի խնամքի և դաստիարակության կազմակերպման հետ կապված բոլոր որոշումները պետք է հիմնված լինեն երեխայի լավագույն շահերի ապահովման և նրա կարիքների բազմամասնագիտական գնահատման վրա և համապատասխանեն հետևյալ հիմնական նպատակներին՝

 1) ապահովել առանց ծնողական խնամքի մնացած երեխայի խնամքն ու դաստիարակությունն ընտանեկան միջավայրում ,իսկ անհնարինության դեպքում ` դրան առավել մոտ միջավայրում,

 2) ապահովել երեխայի կրթությունը, խնամքն ու դաստիարակությունը կազմակերպելու համար անհրաժեշտ պայմանները, ներառյալ՝ սոցիալական ու բժշկական օգնության և սպասարկմանծառայությունները՝ հաշվի առնելով «Առանց ծնողական խնամքի մնացած երեխաների սոցիալական պաշտպանության մասին» ՀՀ օրենքի կարգավորումները:

 1.2 Խնամակալության (հոգաբարձության) կամ խնամատարության միջոցով, ինչպես նաև բոլոր տիպի կազմակերպություններում (դաստիարակչական, բժշկական, բնակչության սոցիալական պաշտպանության կամ նմանատիպ այլ կազմակերպություններ) խնամքը և դաստիարակությունը կազմակերպելու ընթացքում պետք է ապահովված լինի երեխայի ու նրա ծնողի և մերձավոր ազգականների շփումն ու կապը բացառությամբ այն դեպքի, երբ այդ շփումը դատարանի որոշման համաձայն հակասում է երեխայի շահերին:».

1. 2-րդ մասում «տեղավորելը» բառը փոխարինել «խնամքը և դաստիարակությունը կազմակերպելը» բառերով.
2. լրացնել հետևյալ բովանդակությամբ 2.2-րդ մաս.

 «2.2 **Երեխայի խնամքը և դաստիարակությունը կազմակերպելու ընթացքում** խնամակալության և հոգաբարձության մարմինը շարունակում է համագործակցել նրա ծնողի հետ` հնարավորության դեպքում երեխային վերադարձնելու համար:»:

6) լրացնել հետևյալ բովանդակությամբ 4-րդ մաս՝

«4. Առանց ծնողական խնամքի մնացած երեխայի աջակցության անհատական ծրագրի կազմման կարգը սահմանում է Հայաստանի Հանրապետության կառավարությունը:»:

**Հոդված 19.** Օրենսգրքի 112-րդ հոդվածում՝

1. 1-ին մասի 1-ին պարբերությունը շարադրել հետևյալ խմբագրությամբ.

«Որդեգրումը դատական ակտ է, որով որդեգրվողըձեռք է բերում կենսաբանական կապերին համարժեք ընտանեկան կապեր, որի արդյունքում որդեգրողները և որդեգրվածները ձեռք են բերում ծնողների և զավակների համար օրենքով նախատեսված իրավունքներ և պարտականություններ: Որդեգրումն իրականացվում է՝ ելնելով երեխայի լավագույն շահերից` որդեգրողի և որդեգրվողի համադրման հիման վրա:».

2) 1-ին մասի 2-րդ պարբերությունում «տեղավորման» բառը փոխարինել «խնամքի և դաստիարակության կազմակերպման» բառերով.

3) լրացնել հետևյալ բովանդակությամբ նոր 2.1 և 2.2 մասերով.

«2.1 Կենտրոնական նյարդային համակարգի, օրգանական և ֆունկցիոնալ ախտահարումներ, բնածին, ձեռքբերովի մտավոր և ֆիզիկական խնդիրներ ունեցող երեխայի որդեգրում թույլատրվում է այն դեպքում, երբ որդեգրողի մոտ առկա է երեխայի բուժման և խնամքի անհրաժեշտ պայմաններով ապահովելու հնարավորությունը:

2.2 Գտնված (ընկեցիկ) երեխան կարող է որդեգրման հանձնվել Հայաստանի Հանրապետության ոստիկանության՝ գտնված (ընկեցիկ) երեխայի ծնողներին չհայտնաբերելու վերաբերյալ համապատասխան գրությունը ստանալուց հետո, որը Հայաստանի Հանրապետության ոստիկանությունը ներկայացնում է ոչ ուշ քան հարցումը ստանալուց հետո 3 ամսվա ընթացքում:»։

**Հոդված 20.** Օրենսգրքի 113-րդ հոդվածը`

1. 3-րդ մասի երկրորդ պարբերությունում «վճռի քաղվածքն» բառերը փոխել «վճիռը» բառով, իսկ «ըստ վճիռ կայացնելու վայրի:» բառերը փոխել «ըստ երեխայի ծննդի պետական գրանցման վայրի և Հայաստանի Հանրապետության կառավարության պետական լիազոր մարմին:» բառերով,
2. 3-րդ մասի երկրորդ պարբերությունից հետո լրացնել հետևյալ բովանադակությամբ նոր պարբերություն.

«Երեխայի որդեգրումը հաստատելու մասին գործի վարույթի կարճման կամ երեխայի որդեգրումը մերժելու մասին վճիռ կայացնելու դեպքում, դատարանը պարտավոր է վճիռն օրինական ուժի մեջ մտնելու պահից երեք օրվա ընթացքում այն ուղարկել Հայաստանի Հանրապետության կառավարության պետական լիազոր մարմնին:»:

**Հոդված 21**. Օրենսգրքի 114-րդ հոդվածի՝

1. Լրացնել հետևյալ բովանդակությամբ 1․1-ին մասով՝ «Ամուսնության մեջ գտնվող անձանցից յուրաքանչյուրը հաշվառվում է որպես որդեգրող:»:
2. 2-րդ մասը շարադրել հետևյալ խմբագրությամբ.

«2. Երեխաներ որդեգրել ցանկացող անձանց հաշվառումն իրականացվում է փաստաթղթային և էլեկտրոնային եղանակով՝ Հայաստանի Հանրապետության կառավարության սահմանած կարգով:»

**Հոդված 22.** Օրենսգրքի 116-րդ հոդվածի՝

1) 1-ին մասի 1-ին նախադասությունը շարադրել հետևյալ խմբագրությամբ՝

«1. Որդեգրելու իրավունքունի՝ Հայաստանի Հանրապետության կառավարության սահմանված կարգով որպես երեխա որդեգրել ցանկացող հաշվառված չափահաս անձը, որը մասնակցել է սույն հոդվածի 4-րդ մասով նախատեսված նախապատրաստական դասընթացներին, բացառությամբ՝».

2) 3-րդ մասում «է» տառը հանել, իսկ «կետերը» բառը փոխարինել «կետ» բառով։

3)լրացնել հետևյալ բովանդակությամբ նոր 4-րդ և 5-րդ մասերով՝

«4. Երեխա որդեգրել ցանկացող անձին հոգեբանական, մանկավարժական և իրավական աջակցություն տրամադրելու նպատակով Հայաստանի Հանրապետության կառավարության լիազորած իրավասու պետական մարմնի կողմից իրականացվում են նախապատրաստական դասընթացներ։

5. Նախապատրաստական դասընթացների ծրագրի բովանդակությանը, դրան ներկայացվող պահանջները, ծրագրի բովանդակությունը սահմանող իրավասու մարմինը, ծրագրի կազմակերպման և անցկացման կարգը սահմանում է Հայաստանի Հանրապետության կառավարությունը:»։

**Հոդված 23.** Օրենսգրքի 117-րդ հոդվածի 1-ին մասը շարադրել հետևյալ խմբագրությամբ՝

«1. Որդեգրողի և որդեգրվողի տարիքային տարբերությունը պետք է լինի 18 տարուց ոչ պակաս և 50 տարուց ոչ ավել:»:

**Հոդված 24.** Օրենսգրքի 118-րդ հոդվածը շարադրել հետևյալ խմբագրությամբ՝

«1.Երեխային որդեգրելու համար անհրաժեշտ է նրա ծնողների գրավոր հրաժարումն՝ երեխայի նկատմամբ ծնողական իրավունքներից կամ ծնողների գրավոր համաձայնությունը՝ երեխային որդեգրման տալու վերաբերյալ:

1. Երեխայի նկատմամբ ծնողական իրավունքներից հրաժարումն կամ ծնողների գրավոր համաձայնությունը՝ երեխային որդեգրման տալու վերաբերյալ արտահայտվում է՝ երեխայի ծնողների կողմից ներկայացված դիմումով, որը կազմվում է բացառապես երեխայի գտնվելու վայրի, կամ դրա անհնարինության դեպքում ծնողների գտնվելու վայրի տարածքի սոցիալական աջակցության բնագավառում Հայաստանի Հանրապետության կառավարության լիազորած պետական կառավարման մարմնի աշխատակազմում չընդգրկված և կառավարման ոլորտից դուրս գործող տարածքային մարմնի ներկայացուցչի ներկայությամբ, հաստատվում այն կազմակերպության ղեկավարի կողմից, որտեղ գտնվում է երեխան կամ նոտարի կողմից, եթե դիմումը կազմվում է երեխայի խնամատար ընտանիքի, երեխայի խնամակալի կամ ծնողների գտնվելու վայրում։
2. Դիմումի ձևը հաստատվում է ՀՀ կառավարության որոշմամբ:
3. Երեխայի նկատմամբ ծնողական իրավունքներից հրաժարվելը կարող է արտահայտվել նաև անմիջապես դատարանում՝ որդեգրման վարույթի ընթացքում։
4. Ծնողները կարող են հետ վերցնել երեխայի նկատմամբ ծնողական իրավունքներից հրաժարվելու իրենց դիմումը մինչև որդեգրման մասին դատարանի վճիռն ուժը մտնելը:
5. Ծնողների գրավոր համաձայնությունը երեխային որդեգրման տալու վերաբերյալ կարող է տրվել միայն խորթ հոր կամ խորթ մոր կամ մերձավոր ազգականների կողմից երեխային որդեգրելու վերաբերյալ:»:

**Հոդված 25.** Օրենսգիրքի 120-րդ հոդվածում՝

1. վերնագրից հանել «**, խնամատար ծնողների**» բառերը.
2. 1-ին մասի երկրորդ պարբերությունը ճանաչել ուժը կորցրած:

**Հոդված 26.** Ուժը կորցրած ճանաչել Օրենսգրքի 122-րդ հոդվածը:

**Հոդված 27.** Օրենսգրքի 123-րդ հոդվածի 5-րդ մասից հանել «ազգանունը,» բառը, իսկ «ցուցումով» բառից հետո լրացնել՝ «, իսկ ազգանունը որդեգրող անձի ազգանվամբ» բառերով:

**Հոդված 28**. Օրենսգրքի 124-րդ հոդվածը շարադրել հետևյալ բովանդակությամբ՝

«Հոդված 124. Որդեգրվող երեխայի ծննդյան վայրի փոփոխումը

1. Որդեգրման գաղտնիքն ապահովելու համար որդեգրողի խնդրանքով կարող են փոփոխվել որդեգրվող երեխայի ծննդյան վայրը:

2. Որդեգրված երեխայի ծննդյան վայրի փոփոխման մասին նշվում է նրան որդեգրելու մասին դատարանի վճռի մեջ։

**Հոդված 29.** Օրենսգրքի 128-րդ հոդվածը լրացնել հետևյալ բովանդակությամբ 3-րդ մասով.

«3. 18 տարին լրացած անձն իրավունք ունի իր որդեգրման փաստի, այդ թվում` ծննդավայրի և ժամանակի, ինչպես նաև կենսաբանական ծնողին անհատականացնող (ազգություն, արյան խումբ, հիվանդություններ) վերաբերյալ տեղեկատվություն ստանալ պետական և տեղական ինքնակառավարման մարմիններից։ Կենսաբանական ծնողի անձնական տվյալները կարող է տրամադրվել որդեգրված անձին միայն կենսաբանական ծնողի կողմից նախապես տրված գրավոր համաձայնության դեպքում:»:

**Հոդված 30.** Օրենսգիրքը լրացնել հետևյալ բովանդակությամբ 128.1 հոդվածով.

**«Հոդված 128.1.** **Որդեգրողի ընտանիքում որդեգրված երեխայի խնամքի նկատմամբ վերահսկողությունը**

1. Որդեգրողի ընտանիքում որդեգրված երեխայի խնամքի նկատմամբ վերահսկողությունն իրականացնում է խնամակալության և հոգաբարձության մարմնի և մարզպետարանի (Երևան քաղաքում՝ Երևանի քաղաքապետարանի) կողմից՝ համատեղ, իսկ օտարերկրյա քաղաքացիների և քաղաքացիություն չունեցող անձանց, ինչպես նաև Հայաստանի Հանրապետության սահմաններից դուրս բնակվող Հայաստանի Հանրապետության քաղաքացիների կողմից որդեգրման դեպքում՝ Հայաստանի Հանրապետության կառավարության լիազոր մարմնի կողմից (այսուհետ՝ վերահսկողություն իրականացնող մարմին):
2. Որդեգրված երեխայի խնամքի նկատմամբ վերահսկողության նպատակն է նպաստել երեխայի ինտեգրմանը և բարեկեցությանը որդեգրողի ընտանիքում:
3. Որդեգրողի ընտանիքում որդեգրված երեխայի խնամքի նկատմամբ վերահսկողությունն իրականացվում է որդեգրման մասին դատարանի վճիռն օրինական ուժի մեջ մտնելուց հետո երեք տարվա ընթացքում:
4. Որդեգրված երեխայի բնակության վայրի փոփոխության դեպքում, որդեգրողը պարտավոր է բնակության վայրի փոփոխությունից հետո առնվազն մեկ ամսվա ընթացքում տեղեկացնել վերահսկողություն իրականացնող մարմնին։
5. Վերահսկողության ժամանակահատվածում որդեգրողը պարտավոր է աջակցել վերահսկողություն իրականացնող մարմնին՝ որդեգրված երեխայի մասին տեղեկատվություն ձեռք բերելու գործընթացում:
6. Վերահսկողությունն իրականացնող մարմինն իրավունք ունի`
7. սեփականատիրոջ կամ այլ օրինական տիրապետողի (այսուհետ՝ սեփականատեր) համաձայնությամբ մուտք գործել երեխայի բնակության վայր.
8. ուսումնասիրել երեխայի կենսապայմանները և դրանց ապահովվածությունը.
9. անարգել շփվել երեխայի և որդեգրողի (որդեգրողների), ինչպես նաև նրա մերձավոր ազգականների, հարևանների, կրթական հաստատությունների աշխատակիցների հետ` պահպանելով որդեգրման գաղտնիությունը.
10. կատարել երեխայի լավագույն շահերից բխող այլ գործողություններ:
11. Այն դեպքում, երբ վերահսկողություն իրականացնող մարմնի կողմից երեխայի բնակության վայր մուտք գործելը պայմանավորված է երեխայի հիմնական իրավունքների և ազատությունների պաշտպանության անհրաժեշտությամբ, իսկ սույն հոդվածի 6-րդ մասի 1-ին կետով սահմանված համաձայնությունը բացակայում է, վերահսկողություն իրականացնող մարմինը Հայաստանի Հանրապետության կառավարության առընթեր Հայաստանի Հանրապետության ոստիկանության աջակցությամբ և բազմաբնակարան շենքի կառավարման կամ տեղական ինքնակառավարման մարմինների ներկայացուցիչների մասնակցությամբ իրավունք ունի մուտք գործելու երեխայի բնակության վայր:
12. Բնակության վայր մուտք գործելուց հետո կազմվում է արձանագրություն, որում հստակ նշվում են արձանագրության կազմման օրը և ժամը, բնակարանի գտնվելու վայրը, գործողություններին մասնակցած անձանց անունները, ազգանունները, պաշտոնները և իրականացված գործողությունները։
13. Արձանագրության մեկ օրինակը ստորագրությամբ հանձնվում է բնակարանի սեփականատիրոջը կամ նրա լիազորված անձին։
14. Եթե վերահսկողություն իրականացնող մարմնի ներկայացուցիչը սույն հոդվածի 7-րդ մասով սահմանված դեպքերում Հայաստանի Հանրապետության ոստիկանության աջակցությամբ մուտք է գործել երեխայի բնակության վայր դրա սեփականատիրոջ կամ նրա լիազորված անձի բացակայությամբ, ապա անհրաժեշտ գործողություններն ավարտելուց հետո Հայաստանի Հանրապետության ոստիկանության կողմից ապահովվում է բնակարանի հետագա պահպանությունը՝ մինչև 3 ժամ տևողությամբ՝ բացառությամբ այն դեպքի, երբ բնակելի տարածքում գտնվում է այն օգտագործելու իրավունք ունեցող չափահաս անձը: Համապատասխան գործողությունները կատարելուց հետո կամ 3 ժամը լրանալուց հետո երեխայի բնակվելու վայրի բանալիներն ի պահ են տրվում բազմաբնակարան շենքի կառավարման կամ տեղական ինքնակառավարման մարմնի ներկայացուցչին Հայաստանի Հանրապետության կառավարությանն առընթեր Հայաստանի Հանրապետության կառավարության առընթեր Հայաստանի Հանրապետության ոստիկանության կնիքով կնքված փակ ծրարով, որն առաջին իսկ հնարավորության դեպքում հանձնվում է տվյալ բնակելի տարածության օգտագործելու իրավունք ունեցող չափահաս անձին: Եթե երեխայի բնակության վայր մուտք գործելն իրականացվել է մուտքի դուռը վնասելով, ապա մինչև բանալիները ի պահ հանձնելը վերահսկողություն իրականացնող մարմնի ներկայացուցիչը միջոցներ է ձեռնարկում մուտքի դուռը վերանորոգելու ուղղությամբ:
15. Հայաստանի Հանրապետությունից այլ պետությունում որդեգրված երեխայի խնամքի նկատմամբ վերահսկողությունն իրականացվում է Հայաստանի Հանրապետության օրենսդրությամբ նախատեսված ժամկետներում և մյուս պետության օրենքով սահմանված կարգով:»։

**Հոդված 31.** Օրենսգրքի 130-րդ հոդվածի 1-ին մասը շարադրել հետևյալ խմբագրությամբ.

 «1. Երեխայի որդեգրումը կարող է վերացվել, եթե՝

1) որդեգրողը խուսափում է իր վրա դրված ծնողական պարտականությունները կատարելուց.

2) որդեգրողի կողմից երեխայի խնամքի նկատմամբ վերահսկողության իրականացմանը խոչընդոտելու համար վարչական պատասխանատվության է ենթարկվել և 15-օրյա ընթացքում չի կատարել ստանձնած պարտավորությունը.

3) որդեգրողը չարաշահում է ծնողական իրավունքները.

4) որդեգրողը դաժանաբար է վարվում որդեգրված երեխայի հետ.

5) որդեգրողը համարվում է քրոնիկ ալկոհոլամոլությամբ, թմրամոլությամբ կամ թունամոլությամբ տառապող հիվանդ.

6) դատարանի կողմից մահացած կամ անհայտ բացակայող ճանաչված ծնողի ներկայանալու հիմքով դատարանի համապատասխան վճիռը վերացվել է՝ այդ ծնողի պահանջով.

7) անգործունակ ճանաչված ծնողի գործունակությունը վերականգնվել է՝ այդ ծնողի պահանջով»:

**Հոդված 32.** Օրենսգրքի 132-րդ հոդվածի 2-րդ մասը շարադրել հետևյալ խմբագրությամբ՝ «2. Որդեգրումը վերացնելիս երեխան դատարանի վճռով վերադարձվում է ծնողներին։ Եթե ծնողները բացակայում են, կամ երեխային ծնողներին վերադարձնելը հակասում է նրա շահերին, ապա երեխայի խնամքի կազմակերպման պարտականությունը դրվում է խնամակալության և հոգաբարձության մարմնի վրա։»:

 **Հոդված 33.** Օրենսգրքի 134-րդ հոդվածը լրացնել հետևյալ բովանդակությամբ 3-րդ մաս.

«3. Խնամակալների և հոգաբարձուների ընտանիքում բնակվող երեխայի խնամքի և դաստիարակության նկատմամբ վերահսկողությունն իրականացվում է սույն օրենսգրքի 139․1-ին հոդվածով սահմանված կարգով:»:

**Հոդված 34.** Օրենսգրքի 136-րդ հոդվածի 1-ին մասի 1-ին պարբերության մեջ «ազգաբնակչության» բառը փոխարինել «բնակչության» բառով:

**Հոդված 35.** Օրենսգրքի 20-րդ գլուխը շարադրել հետևյալ խմբագրությամբ՝

**«ԳԼՈՒԽ 20**

**ԽՆԱՄԱՏԱՐ ԸՆՏԱՆԻՔՈՒՄ ԵՐԵԽԱՅԻ ԽՆԱՄՔԸ ԵՎ ԴԱՍՏԻԱՐԱԿՈՒԹՅՈՒՆԸ ԿԱԶՄԱԿԵՐՊԵԼԸ**

 **Հոդված 137․ Խնամատարությունը**

1. Խնամատարությունը՝ կյանքի դժվարին իրավիճակում հայտնված երեխայի խնամքի և դաստիարակության ժամանակավոր կազմակերպումն է՝ այլ ընտանեկան միջավայրում, իրավասու մարմինների կողմից ընտրված, հաշվառված, վերապատրաստված, որակավորված և վերահսկման ենթակա անձի միջոցով՝ մինչև երեխայի ընտանիքում՝ խնամատարության կիրառման հիմք հանդիսացած իրավիճակի վերացումը: Սույն մասով սահմանված անձանց ընտրության, հաշվառման, որակավորման և վերապատրաստման կարգը, ինչպես նաև երեխայի ընտանիքում՝ խնամատարության կիրառման հիմք հանդիսացող վիճակի փոփոխումն ու դրա չափորոշիչները, սահմանում է Հայաստանի Հանրապետության կառավարությունը:
2. Անձը, ով խնամքի և դաստիարակության պարտավորություն է ստանձնել կյանքի դժվարին իրավիճակում հայտնված երեխայի նկատմամբ, համարվում է խնամատար ծնող: Այն երեխան, ում խնամքը և դաստիարակությունը կազմակերպվում է խնամատար ընտանիքում, համարվում է հոգեզավակ, իսկ խնամատար ծնողից և հոգեզավակից կազմված ընտանիքը` խնամատար ընտանիք:
3. Խնամատար ընտանիքում խնամքը և դաստիարակությունը կազմակերպվում է խնամատարության պայմանագրով նախատեսված ժամկետով, սակայն ոչ ավելի, քան մինչև երեխայի 18 տարին լրանալը։ Խնամատարությունը կարող է իրականացվել մինչև 18-23 տարեկանը՝ Հայաստանի Հանրապետության օրենսդրությամբ սահմանված կարգով և դեպքերում:
4. Խնամատար ընտանիքում երեխայի խնամքի և դաստիարակության կազմակերպման հնարավորությունը դիտարկվում է՝ նախքան երեխայի խնամքը և դաստիարակությունը դաստիարակչական, բժշկական հաստատությունում, բնակչության սոցիալական պաշտպանության և նմանատիպ այլ կազմակերպությունում կազմակերպելը:

 5. Խնամատար ընտանիքում երեխայի խնամքի և դաստիարակության կազմակերպումը հիմք չէ երեխային որդեգրելը կամ խնամակալության հանձնելը մերժելու համար։

6. Երեխայի ծնողն իրավունք ունի մասնակցել իր երեխայի խնամքը և դաստիարակությունը խնամատար ընտանիքում կազմակերպելու գործընթացին, եթե դա չի հակասում երեխայի շահերին:

7․ Երեխայի խնամքը և դաստիարակությունը խնամատար ընտանիքում կազմակերպելու դեպքում երեխայի ծնողներն իրավունք ունեն և պարտավոր են կապ պահպանել երեխայի հետ, եթե նրանք դատական կարգով չեն զրկվել ծնողական իրավունքներից, և եթե այդ կապի պահպանումը բխում է երեխայի շահերից: Ծնողն իրավունք ունի վարչական կամ դատական կարգով վիճարկել երեխային խնամատարության հանձնելու որոշումը:

8. Երեխայի խնամքը և դաստիարակությունը խնամատար ընտանիքում կազմակերպելը չի սահմանափակում նաև մերձավոր ազգականների՝ երեխայի հետ կապ պահպանելու իրավունքը, եթե կապի պահպանումը բխում է երեխայի շահերից:

9․ Եթե ծնողը սույն օրենսգրքի 137.1-րդ հոդվածով նախատեսված պայմանագրի կողմ չի հանդիսանում՝ 137.1-րդ հոդվածի 3-րդ մասի «դ» կետով սահմանված պատճառով, ապա Հայաստանի Հանրապետության մարզերում` մարզպետարանները, իսկ Երևան քաղաքում` Երևանի քաղաքապետարանը պարտավոր են տեղեկացնել ծնողին՝ երեխայի խնամքը և դաստիարակությունը խնամատար ընտանիքում կազմակերպելու, խնամատարության տեսակի, խնամքի և դաստիարակության ընթացքի և երեխային վերաբերող այլ որոշումների մասին, դրանց ընդունումից հետո ոչ ուշ, քան երեք աշխատանքային օրվա ընթացքում:

1. Խնամատար ընտանիքի ընտրությունն իրականացնում է Հայաստանի Հանրապետության կառավարության պետական լիազոր մարմինը՝ հաշվի առնելով երեխայի լավագույն շահերը։

11.Երեխայի խնամքը և դաստիարակությունը խնամատար ընտանիքում կազմակերպելու կարգը սահմանում է Հայաստանի Հանրապետության կառավարությունը:

**Հոդված 137.1 Խնամատար ընտանիքում երեխայի խնամքը և դաստիարակությունը կազմակերպելու մասին պայմանագիրը**

1. Խնամատար ընտանիքում երեխայի խնամքը և դաստիարակությունը իրականացվում է երեխայի խնամքը և դաստիարակությունը կազմակերպելու մասինպայմանագրի (այսուհետ՝ Խնամատարության պայմանագիր) հիման վրա:
2. Խնամատարության պայմանագիրը**՝** ծնողի (երեխայի այլ օրինական ներկայացուցչի), խնամատար ծնողի և Հայաստանի Հանրապետության մարզերում` մարզպետարանների, իսկ Երևան քաղաքում` Երևանի քաղաքապետարանի միջև կնքված պայմանագիր է:
3. Ծնողը չի կարող հանդես գալ որպես խնամատարության պայմանագրի կողմ, եթե նա՝

ա. դատական կարգով զրկվել է ծնողական իրավունքներից,

բ. դատարանի կողմից ճանաչվել է անգործունակ,

գ. անհայտ բացակայող կամ մահացած,

դ. ծանր հիվանդության, արգելանքի տակ գտնվելու կամ այլ պատճառով հնարավորություն չունի մասնակցելու պայմանագրի կնքմանը:

1. Խնամատարության պայմանագրով սահմանվում են երեխայի ապրուստի, դաստիարակության և կրթության պայմանները, կողմերի իրավունքներն ու պարտականությունները, ինչպես նաև այդ պայմանագրի երկարաձգման, դադարման հիմքերն ու հետևանքները։

5. Խնամատարության պայմանագիրը կարող է վաղաժամկետ լուծվել կողմերի համաձայնությամբ՝

1) խնամատար ծնողների նախաձեռնությամբ՝ հարգելի պատճառների (հիվանդության, ընտանեկան կամ գույքային դրության փոփոխման, հոգեզավակի հետ փոխըմբռնման բացակայության, երեխաների անհամատեղելիության և այլն) առկայության դեպքում.

2) երեխայի ծնողի (օրինական ներկայացուցչի) պահանջով՝ խնամատարության կիրառման համար հիմք հանդիսացած պատճառի վերացման, այդ թվում՝ ընտանիքի հետ վերամիավորման դեպքում.

3) Հայաստանի Հանրապետության մարզպետարանի, իսկ Երևանում՝ Երևանի քաղաքապետարանի նախաձեռնությամբ՝ խնամատար ընտանիքում երեխային խնամքն ապահովելու, դաստիարակելու և կրթություն ստանալու համար անբարենպաստ պայմաններ առաջանալու կամ երեխային ծնողներին վերադարձնելու կամ ազգականների խնամակալությանը (հոգաբարձությանը) հանձնելու կամ երեխային որդեգրելու դեպքերում:

**Հոդված 138․ Հոգեզավակը**

1. Հոգեզավակը կյանքի դժվարին իրավիճակում հայտնված երեխան է, ում խնամքը և դաստիարակությունը կազմակերպվում է խնամատար ընտանիքում։
2. Սուր կամ քրոնիկ վարակիչ հիվանդությամբ տառապող երեխայի խնամքը և դաստիարակությունը խնամատար ընտանիքում կարող է կազմակերպվել, եթե վերջինս անցել է հաշմանդամություն կամ այլ հատուկ կարիք կամ դաստիարակության դժվարություն ունեցող երեխային խնամելու և դաստիարակելու համապատասխան վերապատրաստում, ինչպես նաև ունի երեխայի կարիքներին համապատասխանող կենցաղային և այլ անհրաժեշտ պայմաններ:
3. Արգելվում է եղբայրների և քույրերի խնամքը և դաստիարակությունը տարբեր խնամատար ընտանիքներում կազմակերպելը, բացառությամբ այն դեպքերի, եթե դա բխում է նրանց կամ նրանցից մեկի շահերից։
4. Հոգեզավակը պահպանում է իրեն հասանելիք ալիմենտի, կենսաթոշակի, բնակելի տարածության սեփականության, օգտագործման իրավունքը, իսկ բնակելի տարածության բացակայության դեպքում` Հայաստանի Հանրապետության օրենսդրությամբ սահմանված կարգով` բնակելի տարածություն ստանալու իրավունքը։ Հոգեզավակը պահպանում է նաև սույն օրենսգրքի 42-44-րդ հոդվածներով նախատեսված իրավունքները։
5. Հոգեզավակի որդեգրումն իրականացվում է սույն օրենսգրքով սահմանված կարգով: Որդեգրման պահից խնամատարության պայմանագիրը դադարում է:
6. Խնամատար ծնողի և հոգեզավակի տարիքային տարբերությունը պետք է լինի 18 տարուց ոչ պակաս և 50 տարուց ոչ ավելի: Երեխային խնամատարության հանձնելու պահին խնամատար ծնողներից յուրաքանչյուրի տարիքը չի կարող գերազանցել 55 տարին:

**Հոդված 138․1. Խնամատար ծնողները**

1. Խնամատար ծնող կարող է լինել Հայաստանի Հանրապետության տարածքում մշտապես բնակվող Հայաստանի Հանրապետության չափահաս քաղաքացին, բացառությամբ՝

1) դատարանի կողմից անգործունակ կամ սահմանափակ գործունակ ճանաչված անձանց.

2) ամուսինների, որոնցից մեկին դատարանը ճանաչել է անգործունակ կամ սահմանափակ գործունակ.

3) դատական կարգով ծնողական իրավունքներից զրկված կամ սահմանափակ ծնողական իրավունքներով անձանց.

4) օրենքով իրենց վրա դրված պարտականությունները ոչ պատշաճ կատարելու պատճառով խնամակալի (հոգաբարձուի) պարտականություններից հեռացված անձանց.

5) նախկին որդեգրողների, եթե որդեգրումը դատական կարգով վերացվել է նրանց մեղքով.

6) այն անձանց, ովքեր առողջական վիճակի պատճառով չեն կարող իրականացնել ծնողական պարտականություններ.

7) այն անձանց, ովքեր չունեն մշտական բնակության վայր, ինչպես նաև այնպիսի բնակելի տարածություն, որը համապատասխանում է սահմանված սանիտարական և տեխնիկական պահանջներին.

8) այն անձանց, ովքեր այդ պահին ունեն դատվածություն՝ մարդու կամ հասարակական կարգի և բարոյականության դեմ ուղղված ծանր կամ առանձնապես ծանր հանցագործության, ընտանիքի և երեխայի շահերի դեմ ուղղված հանցագործության համար.

9) այն անձանց, ովքեր կախվածություն ունեն ալկոհոլից, թմրանյութերից, տառապում են թունամոլությամբ կամ զբաղվում են մարմնավաճառությամբ և հաշվառված են համապատասխանաբար՝ բժշկական կազմակերպությունում կամ ոստիկանությունում։

2. Խնամատար ծնողները հոգեզավակի նկատմամբ ձեռք են բերում խնամակալի իրավունքներ ու պարտականություններ, բացառությամբ սույն օրեսնգրքով նախատեսված դեպքերի։

3․ Խնամատար ծնող դառնալու ցանկություն ունեցող անձանց հաշվառման կարգը սահմանում է Հայաստանի Հանրապետության կառավարությունը:

**Հոդված 139. Խնամատար ընտանիքի տեսակները և խնամատարության ժամկետները**

1. Խնամատար ընտանիքի տեսակներն են՝
2. մասնագիտացված խնամատար ընտանիքը, որտեղ խնամք են ստանում հաշմանդամություն կամ ծանր առողջական խնդիրներ ունեցող, դաստիարակության դժվարություններ ունեցող, հոգեկան կամ վարքի խանգարումով տառապող, խոր սթրես ապրած, հոգեցնցման (հոգեկան տրավմայի) ենթարկված երեխաները, ինչպես նաև անչափահաս մայրերը կամ նրանց երեխաները:

 Մասնագիտացված խնամատարությունը կարող է իրականացվել նաև 18-23 տարեկան անձանց նկատմամբ՝ որպես պետության կողմից տրամադրվող հետխնամքի աջակցություն՝ Հայաստանի Հանրապետության կառավարության կողմից սահմանված կարգով.

1. ճգնաժամային խնամատար ընտանիքը, որտեղ երեխայի խնամքը և դաստիարակությունը կազմակերպվում է՝

ա. երեխայի ծնողի (այլ օրինական ներկայացուցչի) ծանր հիվանդության դեպքում,

բ. երեխայի ծնողի (այլ օրինական ներկայացուցչի) կալանավորման կամ ազատազրկման դեպքում, եթե պատիժը պայմանականորեն չկիրառելու կամ պատժից վաղաժկետ ազատելու որոշում չի կայացվել,

գ. եթե երեխային պետք է անհապաղ առանձնացնել ծնողից (այլ օրինական ներկայացուցչից), քանի որ վերջինս իր գործողությամբ կամ անգործությամբ երեխայի կյանքի կամ առողջության համար իրական վտանգ է առաջացնում,

դ. եթե տարերային կամ տեխնածին աղետի հետևանքով երեխայի ծնողի (այլ օրինական ներկայացուցչի) համար անհնար է իրականացնել կամ ապահովել երեխայի խնամքն ու դաստիարակությունը,

ե. եթե ծնողը (այլ օրինական ներկայացուցիչը) հոգ չի տանում երեխայի մասին, այդ թվում՝ չի ապահովում նրա պատշաճ խնամքը և դաստիարակությունը,

զ. ծնողների` միմյանցից առանձին ապրելու դեպքում, եթե ծնողները համաձայնություն ձեռք չեն բերել երեխայի բնակության վայրի կամ տեսակցությունների վերաբերյալ:

Ճգնաժամային խնամատար ընտանիքում երեխայի խնամքը կազմակերպվում է ընդհանուր կարգով, բացառությամբ այն դեպքերի, երբ երեխայի մերձավոր ազգականը գրավոր համաձայնություն է տալիս երեխայի խնամքն և դաստիարակությունը ստանձնելու մասին: Այդ դեպքում, հաշվի առնելով երեխայի լավագույն շահը և երեխայի խնամատարությունը ստանձնելու ցանկություն հայտնած մերձավոր ազգականի՝ օրենքով սահմանված պահանջներին համապատասխանությունը, երեխան ճգնաժամային խնամատարության հանձնվում է այդ մերձավոր ազգականին: Ճգնաժամային խնամատարությունը կազմակերպվում է մինչև մեկ ամիս ժամկետով, անհրաժեշտության դեպքում՝ ևս մեկ ամիս երկարաձգելու հնարավորությամբ: Այն համարվում է անցումային փուլ, որի ընթացքում պետք է որոշվեն երեխայի հետագա խնամքի ձևը, ժամկետներն ու պայմանները:

1. արձակուրդային խնամատար ընտանիքը, որտեղ երեխայի խնամքը և դաստիարակությունը կարող են կազմակերպվել անընդմեջ կամ շաբաթական մի քանի օր տևողությամբ, այդ թվում՝ ոչ աշխատանքային` տոնական, հիշատակի և հանգստյան օրերին: Արձակուրդային խնամատարությունը կազմակերպվում է դաստիարակության դժվարություններ, առողջական խնդիրներ կամ հաշմանդամություն ունեցող, հատուկ խնամքի կարիք ունեցող երեխաների խնամքը և դաստիարակությունը հոգալու և կազմակերպելու, կամ երեխայի խնամքի և դաստիարակության հետ կապված այլ խնդիրներ ունեցող ծնողին (այլ օրինական ներկայացուցչին) աջակցելու նպատակով:
2. ընդհանուր խնամատար ընտանիքը, որտեղ երեխայի խնամքը և դաստիարակությունը կարող է կազմակերպվել այն դեպքում, եթե առկա չեն սույն հոդվածի 1-ին մասի 1-ին, 2-րդ և 3-րդ կետերով նախատեսված խնամատար ընտանիքներ ընտրելու հիմքերը.

 2. Խնամատարությունը կարող է լինել կարճաժամկետ և երկարաժամկետ՝ մինչև երեխայի չափահաս դառնալը: Սույն հոդվածի 1-ին մասի 1-ին և 2-րդ կետերով նախատեսված խնամատար ընտանիքները կարող են լինել կարճաժամկետ կամ երկարաժամկետ, իսկ սույն հոդվածի 1-ին մասի 3-րդ և 4-րդ կետերով նախատեսված խնամատար ընտանիքները՝ միայն կարճաժամկետ:

 3․ Կարճաժամկետ խնամատարությունը կիրառվում է մինչև մեկ տարի ժամկետով։ Կարճաժամկետ խնամատարության ժամկետի ավարտից հետո, եթե հնարավոր չէ երեխային վերադարձնել կենսաբանական կամ խնամակալի ընտանիք, իսկ խնամատար ընտանիքը պատրաստ է շարունակել երեխայի խնամքը և դաստիարակությունը, ապա նախապատվությունը տրվում է նույն ընտանիքում խնամատարության ժամկետը երկարացնելուն:

 4․ Երկարաժամկետ խնամատարությունը կիրառվում է մեկ տարի և ավելի ժամկետով: Երկարաժամկետ խնամատարության պայմանագրի երկարաձգում թույլատրվում է, եթե երեխայի վերադարձն ընտանիք կամ երեխայի որդեգրումը կամ խնամակալությունը հնարավոր չէ:

 **Հոդված 139.1 Խնամատար ընտանիքում հոգեզավակի խնամքի և դաստիարակության նկատմամբ վերահսկողությունը**

1**․** Խնամատար ծնողի ստանձնած պարտականությունների և **հոգեզավակի խնամքը և դաստիարակությունը կազմակերպելու մասին** պայմանագրային պարտավորությունների պատշաճ կատարումն ապահովելու նպատակով Հայաստանի Հանրապետության մարզերում` մարզպետարանների, իսկ Երևան քաղաքում` Երևանի քաղաքապետարանի կողմից իրականացվում է խնամատար ընտանիքում տեղավորված երեխայի կյանքի, առողջության, դաստիարակության և կենսապայմանների վերահսկողություն։

 2․ Խնամատար ընտանիքում հոգեզավակի խնամքի նկատմամբ վերահսկողությունն իրականացվում է խնամատարության պայմանագրի ողջ ժամանակահատվածում:

 3․ Վերահսկողության ժամանակահատվածում խնամատար ծնողը վերահսկողություն իրականացնող մարմնի ներկայացուցչին տրամադրում է հոգեզավակի վերաբերյալ անհրաժեշտ տեղեկատվություն:

4․ Սույն հոդվածի 3-րդ մասով սահմանված տեղեկության ձեռքբերմանը խոչընդոտելու դեպքում վերահսկողություն իրականացնող Հայաստանի Հանրապետության կառավարության պետական լիազոր մարմնի ներկայացուցիչը պարտավոր է այդ տեղեկությունը ստանալ անձամբ:

 5․ Վերահսկողությունը իրականացվում է

1. երեխայի, խնամատար ծնողի հետ պարբերաբար հանդիպումների և հարցազրույցների միջոցով.
2. խնամատար ընտանիք պարբերաբար այցելությունների, մշտադիտարկման (մոնիթորինգ), տեղում ստուգումներ և ուսումնասիրություն իրականացնելու միջոցով:

6․ Վերահսկողություն ընթացում կիրառվում են սույն օրենսգրքի 128.1 հոդվածի 6- 10-րդ մասերով սահմանված դրույթները:

7. Խնամատար ընտանիքի բնակության վայրի հնարավոր փոփոխության դեպքում խնամատար ծնողը պարտավոր է տեղափոխումից առնվազն 10 աշխատանքային օր առաջ այդ մասին տեղեկացնել Հայաստանի Հանրապետության կառավարության պետական լիազոր մարմին, իսկ դրա անհնարինության դեպքում՝ տեղափոխումից հետո՝ եռօրյա ժամկետում՝ տեղեկացնելով նաև խնամատարության պայմանագրի կողմ հանդիսացող մարզպետարանին, իսկ Երևան քաղաքում՝ Երևանի քաղաքապետարանին։

8. Վերահսկողության կարգը, խնամատար ընտանիքի հետ հանդիպումների և այցելությունների պարբերականությունը, ստուգումների և ուսումնասիրության կարգը սահմանում է Հայաստանի Հանրապետության կառավարությունը:

**Հոդված 140. Խնամատար ընտանիքին վճարվող դրամական միջոցները**

1. Խնամատար ընտանիքին ամսական ժամանակահատվածով վճարվում են դրամական միջոցներ՝ Հայաստանի Հանրապետության կառավարության սահմանված կարգով և չափով:

2. Խնամատար ընտանիքին վճարվող դրամական միջոցները կազմված են՝

1) երեխայի խնամքի և դաստիարակության համար նախատեսված միջոցներից,

2) երեխայի խնամքի և դաստիարակության դիմաց տրվող վարձատրությունից:

3. Խնամատար ընտանիքին վճարվող դրամական միջոցների ֆինանսավորումն իրականացվում է Հայաստանի Հանրապետության պետական բյուջեի, ինչպես նաև օրենսդրությամբ չարգելված այլ միջոցների հաշվին:

**Հոդված 36.** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԸ**

**«ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԻ ՎԵՐԱԲԵՐՅԱԼ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՍԳՐՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ»**

**Հոդված 1.** Հայաստանի Հանրապետության 1985 թվականի դեկտեմբերի 6-ի Վարչական իրավախախտումների վերաբերյալ օրենսգիրքը լրացնել հետևյալ բովանդակությամբ 178.1 հոդվածով.

**«Հոդված 178.1 Որդեգրված կամ խնամակալության հանձնված երեխայի խնամքի նկատմամբ վերահսկողության իրականացմանը խոչընդոտելը**

1. Որդեգրողի կամ խնամակալի կողմից որդեգրված կամ խնամակալության հանձնված երեխայի խնամքի նկատմամբ վերահսկողության իրականացման խոչընդոտելը`

առաջացնում է տուգանքի նշանակում որդեգրողների կամ խնամակալների նկատմամբ` նվազագույն աշխատավարձի հարյուրհիսունապատիկի չափով:»։

**Հոդված 2.** Օրենսգրքի 224-րդ հոդվածի՝

1) 1-ին մասում «178,» թվից հետո լրացնել «178.1,» թվով.

2) 2-րդ մասի 1-ին կետում «178,» թվից հետո լրացնել «178.1,» թվով:

**Հոդված 3.** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԸ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՑԻԱԿԱՆ ԴԱՏԱՎԱՐՈՒԹՅԱՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ»**

**Հոդված 1.** Հայաստանի Հանրապետության 1998 թվականի հունիսի 17-ի քաղաքացիական դատավարության օրենսգրքի 173.2-րդ հոդվածի 2-րդ մասի՝

ա. 8-րդ ենթակետում «ինչպես նաև խնամատար ընտանիքներում գտնվող երեխաների խնամատար ծնողների գրավոր համաձայնությունը» բառերը հանել։

բ. 3-րդ ենթակետը ճանաչել ուժը կորցրած:

**Հոդված 2.** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
ՕՐԵՆՔԸ**

**«ԵՐԵԽԱՅԻ ԻՐԱՎՈՒՆՔՆԵՐԻ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ»**

**Հոդված 1.** Երեխայի իրավունքների մասինՀայաստանի Հանրապետության 1996 թվականի մայիսի 29-ի թիվ ՀՕ-59 օրենքի (այսուհետ՝ Օրենք) 12-րդ հոդվածում երեխայի բառից հետո լրացնել կենսական բառը:

**Հոդված 2.** Օրենքի15-րդ հոդվածը շարադրել հետևյալ խմբագրությամբ.

«Յուրաքանչյուր երեխա ունի իր ծնողների հետ կանոնավոր անձնական փոխհարաբերություններ և անմիջական շփումներ պահպանելու իրավունք՝ բացառությամբ Հայաստանի Հանրապետության ընտանեկան օրենսգրքով սահմանված դեպքերի:»:

**Հոդված 3.** Օրենքի 24-րդ հոդվածի 1-ին նախադասությունը շարադրել հետևյալ խմբագրությամբ.

«Առանց ծնողական խնամքի մնացած երեխաները պետության հոգածության և պաշտպանության ներքո են, նրանք պետության և նրա համապատասխան մարմինների կողմից պաշտպանության, խնամքի, դաստիարակության և օգնության իրավունք ունեն:»:

**Հոդված 4.  Եզրափակիչ և անցումային դրույթներ**

1. Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը: